Budžeta un finanšu (nodokļu) komisija

 Likumprojekts (steidzams) otrajam lasījumam

**Grozījumi Kontu reģistra likumā**

 ***(Nr. 1054/Lp12)***

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | Pirmā lasījuma redakcija | **Nr.** | **Priekšlikumi****(3)** | **Ministru kabineta atzinums** | **Komisijas atzinums** |
|  | Izdarīt Kontu reģistra likumā (Latvijas Vēstnesis, 2016, 241. nr.) šādus grozījumus: |  |  |  |  |
| **1. pants. Likumā lietotie termini**Likumā ir lietoti šādi termini:1) **konts** — kredītiestādē, krājaizdevu sabiedrībā vai maksājumu pakalpojumu sniedzējā (Maksājumu pakalpojumu un elektroniskās naudas likuma izpratnē) atvērts pieprasījuma noguldījuma vai maksājumu konts; | 1.  1. pantā:aizstāt 1. punktā vārdus "pieprasījuma noguldījuma vai maksājumu konts" ar vārdiem "pieprasījuma noguldījuma, maksājumu vai ieguldījumu konts"; |  |  |  |  |
| 5) **patiesais labuma guvējs** — fiziskā persona Noziedzīgi iegūtu līdzekļu legalizācijas un terorisma finansēšanas novēršanas likuma izpratnē. | papildināt pantu ar 6. un 7. punktu šādā redakcijā:"6) **pilnvarotā persona** – fiziskā persona Noziedzīgi iegūtu līdzekļu legalizācijas un terorisma finansēšanas novēršanas likuma izpratnē;7) **ieguldījumu konts** – kredītiestādē vai maksājumu pakalpojumu sniedzējā atvērts konts likuma "Par iedzīvotāju ienākuma nodokli" izpratnē." | **1** | **Juridiskais birojs***Likumprojekts paredz papildināt to personu loku, par kurām sniedzamas ziņas iekļaušanai Kontu reģistrā. Atbilstoši likumprojekta 2.pantam (Kontu reģistra likuma 5.panta 3.1 daļa) Kontu reģistrā būs sniedzamas ziņas par pilnvaroto personu. Jēdziens “pilnvarotā persona” definēts likumprojekta 1.panta otrajā daļā (Kontu reģistra likuma 1.panta 6.punkts), sniedzot atsauci uz Noziedzīgi iegūtu līdzekļu legalizācijas un terorisma finansēšanas novēršanas likumu: proti, pilnvarotā persona ir fiziskā persona Noziedzīgi iegūtu līdzekļu legalizācijas un terorisma finansēšanas novēršanas likuma izpratnē. Saeimas Juridiskais birojs vērš komisijas uzmanību uz to, ka ne Noziedzīgi iegūtu līdzekļu legalizācijas un terorisma finansēšanas novēršanas likuma spēkā esošajā redakcijā, ne tā grozījumos (Nr.952/Lp12), kas pieņemti trešajā lasījumā Saeimas 2017.gada 26.oktobra sēdē, nav lietots jēdziens “pilnvarotā persona” un tā skaidrojums. Jāuzsver, ka tiesību piemērotājam ir jābūt nepārprotami skaidram, par kādu personu loku tam ir pienākums sniegt ziņas Kontu reģistrā. Tomēr no likumprojektā paredzētās normas redakcijas nav iespējams noskaidrot, kāds ir jēdziena “pilnvarotā persona” saturs, uz kāda pamata un kādām darbībām šī persona ir pilnvarota u.tml.* *Jānorāda, ka gadījumā, ja atsauce uz jēdziena “pilnvarotā persona” lietojumu citā likumā nav korekta, jēdziena definīciju būtu iespējams formulēt Kontu reģistra likumā. Tomēr jebkurā gadījumā no likumprojekta satura un tā anotācijas nav saskatāms, ka šāda regulējuma (jēdziena “pilnvarotā persona”) iekļaušana Kontu reģistra likumā radītu ietekmi uz nākamā gada valsts budžetu. Līdz ar to nav pamata šādas normas iekļaušanai valsts budžeta likumu pavadošo likumprojektu paketē. Ievērojot minēto, Juridiskais birojs sniedz šādus priekšlikumus:*Izteikt likumprojekta 1.panta otro daļu šādā redakcijā:“papildināt pantu ar 6. punktu šādā redakcijā: “6) ieguldījumu konts – kredītiestādē vai maksājumu pakalpojumu sniedzējā atvērts konts likuma “Par iedzīvotāju ienākuma nodokli” izpratnē.””; |  |  |
| **5. pants. Ziņu iekļaušana reģistrā**(2) Šā panta pirmajā daļā minētie ziņu sniedzēji (turpmāk — ziņu sniedzējs) iekļaušanai reģistrā sniedz šādas ziņas:1) par ziņu sniedzēju, kurā atvērts pieprasījuma noguldījuma vai maksājumu konts, — nosaukums, reģistrācijas numurs; | 2.  5. pantā:aizstāt otrās daļas 1. punktā vārdus "pieprasījuma noguldījuma vai maksājumu konts" ar vārdiem "pieprasījuma noguldījuma, maksājumu vai ieguldījumu konts"; |  |  |  |  |
| (3) Ja šā panta otrajā daļā minētajai personai ir noskaidrots patiesā labuma guvējs, vienlaikus ar šā panta otrajā daļā minētajām ziņām iesniedz šādas ziņas:1) par patieso labuma guvēju — Latvijas Republikas rezidentu — fiziskās personas vārds, uzvārds, personas kods;2) par patieso labuma guvēju — nerezidentu — fiziskās personas vārds, uzvārds, dzimšanas datums, personu apliecinoša dokumenta numurs, izsniedzējas valsts nosaukums. | papildināt pantu ar 3.1daļu šādā redakcijā:"(31) Ja šā panta otrajā daļā minētajai personai ir noskaidrota pilnvarotā persona, vienlaikus ar šā panta trešajā daļā minētajām ziņām iesniedz šādas ziņas:1) par pilnvaroto personu – Latvijas Republikas rezidentu – fiziskās personas vārds, uzvārds, personas kods;2) par pilnvaroto personu – nerezidentu – fiziskās personas vārds, uzvārds, dzimšanas datums, personu apliecinoša dokumenta numurs, izsniedzējas valsts nosaukums."; | **2** | **Juridiskais birojs**Izslēgt likumprojekta 2.panta otro, trešo un ceturto daļu.*Likumprojekts paredz, ka turpmāk ziņas Kontu reģistrā būs sniedzamas arī par ieguldījumu kontiem. Kā norādīts likumprojekta anotācijā, šīs ziņas (par ieguldījumu konta esību) Valsts ieņēmumu dienests varēs izmantot iedzīvotāju ienākuma nodokļa administrēšanai. Juridiskais birojs norāda, ka Kontu reģistra likuma 6.panta pirmās daļas 5.punkts izsmeļoši norāda tos mērķus, kādiem Valsts ieņēmumu dienests var saņemt Kontu reģistrā iekļautās ziņas, taču iedzīvotāju ienākuma nodokļa administrēšana neatbilst nevienam no šajā normā minētajiem mērķiem. Papildus jānorāda, ka šie mērķi nav ne nodokļu administrēšanas plānošana, jo ziņas par ieguldījumu kontu ir nepieciešamas iedzīvotāju ienākuma nodokļa faktiskai administrēšanai, nevis tās plānošanai; ne arī informācijas par konta esību noskaidrošana administratīvajā procesā un administratīvo pārkāpumu procesā, jo šīs ziņas ir nepieciešamas iedzīvotāju ienākuma nodokļa administrēšanai, kas nav saistīta ar kādu konkrētu administratīvo procesu vai administratīvo pārkāpumu procesu.* *Ņemot vērā minēto, aicinām komisiju apsvērt, vai likumprojektu būtu nepieciešams papildināt ar jaunu pantu, kas paplašinātu Kontu reģistra likuma 6.panta pirmās daļas 5.punktā norādītos mērķus, kādiem Valsts ieņēmumu dienests var saņemt informāciju no Kontu reģistra. Šāds mērķis varētu būt informācijas noskaidrošana par ieguldījumu konta esību iedzīvotāju ienākuma nodokļa administrēšanas ietvaros.*  |  |  |
| (5) Ziņu sniedzējs ziņas iekļaušanai reģistrā sniedz, ja kontu atver vai slēdz, kā arī gadījumā, kad ziņu sniedzējam kļuvušas zināmas izmaiņas šā panta otrajā un trešajā daļā minētajos ar konta turētāju un patieso labuma guvēju saistītās fiziskās vai juridiskās personas datos. | izteikt piekto daļu šādā redakcijā:"(5) Ziņu sniedzējs ziņas iekļaušanai reģistrā sniedz, ja kontu atver vai slēdz, kā arī gadījumā, kad ziņu sniedzējam kļuvušas zināmas izmaiņas šā panta otrajā, trešajā un 3.1daļā minētajos ar konta turētāju, patieso labuma guvēju vai pilnvaroto personu saistītās fiziskās vai juridiskās personas datos."; |  |  |  |  |
| (10) Kārtību un formu, kādā šā panta pirmajā daļā minētie ziņu sniedzēji iesniedz iekļaušanai reģistrā šā panta otrajā un trešajā daļā norādītās ziņas, nosaka Ministru kabinets. | aizstāt desmitajā daļā vārdus "šā panta otrajā un trešajā daļā" ar vārdiem un skaitli "šā panta otrajā, trešajā un 3.1daļā". |  |  |  |  |
| **6. pants. Reģistra informācijas lietotāji un reģistrā iekļauto ziņu apstrādes mērķi**(1) Reģistra pārzinis reģistrā iekļautās ziņas izsniedz šādiem reģistra informācijas lietotājiem pēc to pamatota pieprasījuma un Ministru kabineta noteiktajā apjomā šādiem mērķiem: | 3.  6. pantā: papildināt pirmo daļu ar 12. punktu šādā redakcijā:"12) pašvaldībām – lai veiktu nekustamā īpašuma nodokļa piedziņu bezstrīdus kārtībā, atmaksātu pārmaksāto vai nepareizi iemaksāto nekustamā īpašuma nodokli un ar to saistītos maksājumus, kā arī naudas soda summas, atmaksātu nepareizi piedzītās nekustamā īpašuma nodokļa summas un administratīvajā procesā noskaidrotu informāciju par konta esību."; | **3** | **Deputāts V.Valainis**Papildināt 6.panta (1) daļas 12.punktu aiz vārdiem “par konta esību” ar palīgteikumu šādā redakcijā: “kā arī lai noskaidrotu informāciju par konta esību personai, kura pieprasījusi sociālo palīdzību vai sociālos pakalpojumus, ienākumu un materiālā stāvokļa izvērtēšanas procesā atbilstoši “Sociālo pakalpojumu un sociālās palīdzības likumam.” |  |  |
| (2) Šā panta pirmās daļas 1., 2., 3., 4., 5., 6., 7. un 8. punktā minētie reģistra informācijas lietotāji, kā arī bāriņtiesas nosaka atbildīgās personas, kuras ir konkrētie reģistra informācijas lietotāji, un pieprasāmo ziņu apjomu, par ko informē reģistra pārzini Ministru kabineta noteiktajā kārtībā. Minētajām atbildīgajām personām ir saistoši visi šajā likumā noteiktie reģistra informācijas lietotāja pienākumi. | aizstāt otrajā daļā skaitļus un vārdus "7. un 8. punktā" ar skaitļiem un vārdiem "7., 8. un 12. punktā". |  |  |  |  |
|  | Likums stājas spēkā 2018. gada 1. janvārī.  |  |  |  |  |